b'\n_START_ARTICLE_\nMarkku Koski (toimittaja)\n_START_PARAGRAPH_\nMarkku Koski (s. 22. marraskuuta 1945 Lahti) on suomalainen toimittaja ja kirjailija. H\xc3\xa4n on yhteiskuntatieteiden tohtori, freelance-toimittaja ja Lahden ammattikorkeakoulun Muotoiluinstituutin tuntiopettaja sek\xc3\xa4 Filmihullu-lehden toimituksen j\xc3\xa4sen. H\xc3\xa4n on kirjoittanut esseit\xc3\xa4 ja artikkeleita muun muassa Parnassoon, Etel\xc3\xa4-Suomen Sanomiin, Helsingin Sanomiin, Uuteen Suomeen, Journalistiin ja Pakkaus-lehteen. H\xc3\xa4n on my\xc3\xb6s toiminut City- ja Apu-lehtien kolumnistina. Koski asuu Lahdessa.'